**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon, ktorým sa mení a dopĺňa zákon č. 137/2010 Z. z. o ovzduší v znení neskorších predpisov | |
| **Predkladateľ (a spolupredkladateľ)** | |
| Ministerstvo životného prostredia Slovenskej republiky | |
| **Charakter predkladaného materiálu** |   Materiál nelegislatívnej povahy |
| Materiál legislatívnej povahy |
|   Transpozícia práva EÚ |
| Transpozícia smernice EP a R (EÚ) 2015/2193 o stredne veľkých spaľovacích zariadeniach | |
| **Termín začiatku a ukončenia PPK** | Začiatok:   apríl 2017  Ukončenie: apríl 2017 |
| **Predpokladaný termín predloženia na MPK\*** | apríl 2017 |
| **Predpokladaný termín predloženia na Rokovanie vlády   SR\*** | jún 2017 |

|  |
| --- |
| **2.  Definícia problému** |
| * Zavedenie nových povinností a prechodných opatrení pre stredne veľké spaľovacie zariadenia (v navrhovanej právnej úprave sú tieto zariadenia zavedené ako „väčšie stredné spaľovacie zariadenia“) * Nová právna úprava týkajúca sa smogového varovného systému * Úprava týkajúca sa výkonu odborného štátneho dozoru a štátneho dozoru * Ďalšie úpravy a spresnenia pojmov na základe poznatkov vyplývajúcich z aplikačnej praxe. |
| **3.  Ciele a výsledný stav** |
| * Právna úprava v súlade s EÚ právom v oblasti ochrany ovzdušia * Zlepšenie informovanosti verejnosti počas smogových situácií * Odbúranie administratívnej náročnosti pri predkladaní údajov do NEIS-u * Zabezpečenie odborného štátneho dozoru v oblasti výrobcov druhotných palív * Zavedenie právnej úpravy týkajúcej sa nízkoemisných zón |
| **4.  Dotknuté subjekty** |
| * Prevádzkovatelia veľkých a stredných zdrojov znečisťovania ovzdušia najmä prevádzkovatelia väčších stredných spaľovacích zariadení * SIŽP * SHMÚ |
| **5.  Alternatívne riešenia** |
| * Nie sú |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie  Pripravuje sa:   * novela vyhlášky MŽP SR č. 244/2016 Z. z. o kvalite ovzdušia * novela vyhlášky MŽP SR č. 411/2012 Z. z. o monitorovaní emisií a kvality ovzdušia * novela vyhlášky MŽP SR č. 410/2012 Z. z. ktorou sa vykonávajú niektoré ustanovenia zo zákona o ovzduší |
| **7.  Transpozícia práva EÚ** |
| * Smernica (EÚ) 2015/2193 o obmedzení emisií určitých znečisťujúcich látok do ovzdušia zo stredne veľkých spaľovacích zariadení   (pri transponovaní smernice EP a R (EÚ)2015/2193 bola využitá možnosť zavedenia prechodných opatrení). Vo vykonávacích predpise chceme zachovať národné štandardy, ktoré sú vyššie ako minimálne požiadavky (vyhl. MŽP SR č. 410/2012) nakoľko potrebujeme dosiahnuť emisné stropy na rok 2020 (dodatok ku Gotheborskému protokolu) a na rok 2030 (Smernica EP a R (EÚ) 2016/2284 ) a hlavne na dosiahnutie lepšej kvality ovzdušia, vzhľadom k tomu na Slovensku je 12 oblastí riadenia kvality ovzdušia , kde kvalita ovzdušia nespĺňa ustanovené štandardy a Európska komisia začala voči SR konanie 2008/2201 (infringement) v danej veci a 6688/14/ENVI (EU Pilot) v danej veci.   * Odstránenie drobných nedostatkov pri transpozícii smernice EP a R 2008/50/ES o kvalite okolitého ovzdušia a * Odstránenie transpozičných nedostatkov smernice Európskeho parlamentu a Rady 2010/75/EÚ o priemyselných emisiách |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |    Žiadne |  Negatívne |
|      Áno |   Nie | Čiastočne |
| **Vplyvy na podnikateľské prostredie**     z toho vplyvy na MSP |     Pozitívne |   Žiadne |    Negatívne |
|     Pozitívne |   Žiadne |  Negatívne |
| **Sociálne vplyvy** |   Pozitívne | Žiadne |   Negatívne |
| **Vplyvy na životné prostredie** |     Pozitívne |   Žiadne |    Negatívne |
| **Vplyvy na informatizáciu** |    Pozitívne |   Žiadne |    Negatívne |
| **Vplyvy na služby pre občana z toho** **vplyvy služieb verejnej správy na občana     vplyvy na procesy služieb vo verejnej     správe** |  Pozitívne |    Žiadne |   Negatívne |
|    Pozitívne |    Žiadne |    Negatívne |

|  |
| --- |
| **10.  Poznámky** |
| Predmetná novela rieši viacero tém. Preto hodnotenie vplyvov je rôzne (pozitívne až negatívne), podľa toho o ktorú tému a ustanovenia ide:   1. transpozícia smernice o stredne veľkých spaľovacích zariadeniach (v navrhovanej právnej úprave zavedené ako „väčšie stredné spaľovacie zariadenia“)  * negatívny vplyv na podnikateľské prostredie (ale jestvujúce väčšie stredné spaľovacie zariadenia s príkonom 5- 50 MW až v roku 2025 a spaľovacie zariadenia s príkonom 1- 5 MW v roku 2030). Tento vplyv však nebude významný, nakoľko mnoho jestvujúcich zariadení už bude na konci svojho ekonomického cyklu. * výrobcovia nových kotlov – pozitívny vplyv * prechodné opatrenia - predĺženie lehoty na zosúladenie - pozitívny vplyv na prevádzkovateľov jestvujúcich väčších stredných spaľovacích zariadení.  1. oznamovanie vybraných údajov z prevádzkovej evidencie elektronicky (NEIS)  * každý prevádzkovateľ veľkého alebo stredného zdroja znečisťovania ovzdušia dostane svoje prístupové práva, po zadaní východiskových údajov, program sám vypočíta množstvo emisií aj poplatkov za znečisťovanie ovzdušia, program upozorní na chyby, * pozitívny vplyv na podnikateľskú sféru  1. povinnosť prevádzkovateľov spaľovní odpadov a zariadení na spoluspaľovanie odpadov zamestnať osobu, ktorá bude zodpovedať za plnenie požiadaviek ustanovených pre takéto zariadenia  * toto ustanovenie vyplýva zo smernice 2010/75/EÚ o priemyselných emisiách * negatívny vplyv na podnikateľov  1. zmena ustanovení týkajúcich sa kvality ovzdušia  * ide o spresnenie definícii právnej úpravy podľa smernice 2008/50 o kvalite okolitého ovzdušia * zavedenie ustanovení o smogovej situácii * pozitívny vplyv na kvalitu ovzdušia  1. zavedenie právnej úpravy týkajúcej sa nízkoemisných zón:  * v súčasnosti nie je možné kvantifikovať jednotlivé vplyvy. Vplyvy zavedenia nízkoemisných zón závisia od rozlohy územia, počtu a druhu jednotlivých vozidiel, ktorých sa dotkne zavedenie zóny, výšky ceny emisných plakiet, a následne od zníženia emisií znečisťujúcich látok.   Teoreticky je možné zhodnotiť vplyvy nasledovne:  Vplyvy na rozpočet verejnej správy: negatívne. Náklady pre verejné financie narastú prostredníctvom zvýšenej administratívny nárast v podobe osadzovania tabúľ označovaných nízko emisnú zónu, vydávania dočasných a trvalých výnimiek, výkon kontroly, prešetrovanie podnetov od občanov zvýšením administratívnej záťaže. Náklady vzniknú obci, ktorá sa rozhodla zaviesť nízko emisnú zónu.  Vplyvy na podnikateľské prostredie: negatívne. Náklady budú spojené so zaobstaraním emisných plakiet, resp. výmenou vozového parku nespĺňajúceho limity. Zvýšenie nákladov sa bude týkať podnikateľských subjektov, ktorý majú záujem vojsť do nízko emisnej zóny a  Sociálne vplyvy: negatívne. Očakáva sa nárast nákladov pre domácnosti v podobe zakúpenia emisných plakiet v prípade záujmu vojsť do nízkoemisných zón. Obce môžu povoliť obyvateľom vymedzenej vojsť zóny vjazd do NEZ bez potrebnej emisnej plakety.  Pozitívne vplyvy je možné očakávať v zlepšení kvality životného prostredia.Pozitívne bude ovplyvnená najmä kvalita ovzdušia. Regulovaním znečisťujúcich vozidiel sa znížia emisie znečisťujúcich látok PM2,5 a PM10, NO2 a nepriamo ozónu. Tak isto zlepšením kvality ovzdušia je možné očakávať pozitívny vplyv na zdravie obyvateľstva.  Vplyvy na informatizáciu spoločnosti a vplyvy na služby verejnej správy pre občana: žiadne  Dotknuté subjekty: MŽP SR, obce, majitelia áut, obyvateľstvo   1. Právna úprava výkonu odborného štátneho dozoru a štátneho dozoru  * bez vplyvu na podnikateľské prostredie, možno aj s miernym pozitívnym vplyvom na podnikateľské prostredie, nakoľko sa presne definujú práva a povinnosti kontrolovaného subjektu aj osoby vykonávajúcej štátny dozor.  1. Povinnosť vypracovať a realizovať monitorovací program pre druhotné palivá a monitorovací program pre väčšie stredné spaľovacie zariadenia  * Negatívny vplyv na rozpočet verejnej správy * bez vplyvu na podnikateľské prostredie |
| **11.  Kontakt na spracovateľa** |
| Ing. Zuzana Kocunová, Odbor ochrany ovzdušia MŽP SR, mail: [zuzana.kocunova@enviro.gov.sk](mailto:zuzana.kocunova@enviro.gov.sk),  tel.: +421 2 5956 2276 |
| **12.  Zdroje** |
| - |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov vyjadruje súhlasné stanovisko s návrhom na dopracovanie s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  II. Pripomienky a návrhy zmien: Komisia uplatňuje k materiálu nasledovné pripomienky a odporúčania:  **K analýze vplyvov na podnikateľské prostredie**  Materiál má v doložke vybraných vplyvov vyšpecifikované oblasti, pri ktorých sa nové ustanovenia dotknú, či pozitívne, či negatívne jednotlivých vplyvov. Zavedenie právnej úpravy týkajúcej sa nízkoemisných zón predpokladá aj vplyvy na podnikateľské prostredie, ale v analýze vplyvov na PP táto téma absentuje. Komisia preto odporúča aj túto problematiku dopracovať do analýzy vplyvov na podnikateľské prostredie.  *Vyjadrenie MŽP SR k danej pripomienke:*  *Vplyv na PP pri zavedení nízkoemisnej zóny sme doplnili. Avšak poukazujeme na to, že dnes ťažko odhadnúť, či si niektoré mestá zavedú nízkoemisnú zónu, pretože v obci, kde bude zriadená NEZ bude musieť byť aj prístupná obchádzková trasa. Aby zavedenie NEZ bolo zmysluplné, obchádzková trasa by nemala len „preniesť znečistenie na druhú ulicu“, ale by to mal byť zabezpečený obchvat mesta.*  **K analýze sociálnych vplyvov**  Komisia má za to, že:   * V tabuľke vplyvov je potrebné označiť negatívny sociálny vplyv a vypracovať analýzu sociálnych vplyvov. * V analýze sociálnych vplyvov je v časti 4.1 potrebné popísať negatívny vplyv na hospodárenie domácností v súvislosti so zavedením úpravy týkajúcej sa nízkoemisných zón a popísať negatívne ovplyvnenú skupinu obyvateľov. Ďalej v kvantifikácii je potrebné doplniť dôvod chýbajúcej kvantifikácie (dôvody uvedené v časti Poznámky v doložke). * V časti Poznámky v doložke vybraných vplyvov je potrebné upraviť text týkajúci sa nízkoemisných zón. Zlepšenie kvality životného prostredia, napriek tomu, že z neho profituje aj obyvateľstvo, nie je sociálnym vplyvom; preto je potrebné sociálny vplyv uviesť len ako negatívny.   *Vyjadrenie MŽP SR k danej pripomienke:*  *Sociálny vplyv sa nebude týkať obyvateľov danej zóny (rezidentov), nakoľko, tí budú mať prístup do zóny bez obmedzenia. Dnes ťažko odhadnúť, či si niektoré mestá zavedú nízkoemisnú zónu, a aký to bude mať sociálny vplyv na iné skupiny ľudí ako rezidentov (turisti, tí ktorí tam chodia za prácou, obchodmi).*  **K analýze vplyvov na služby verejnej správy pre občana**  Komisia odporúča predkladateľovi vypracovať analýzu vplyvov na služby verejnej správy pre občana v zmysle Jednotnej metodiky na posudzovanie vybraných vplyvov účinnej od 01.04.2016 (viď Príloha č. 7 JMPVV) a zdôvodniť v nej predkladateľom identifikované pozitívne a negatívne vplyvy na služby verejnej správy pre občana a pozitívne vplyvy na procesy vo verejnej správe v doložke vybraných vplyvov. Zároveň predkladateľovi Komisia odporúča zvážiť aj vyznačenie negatívneho vplyvu na procesy služieb vo verejnej správe, keďže okresnému úradu v sídle kraja v zmysle ustanovenia § 8 ods. 3 návrhu zákona vzniká nová povinnosť – vyhlásiť a vymedziť oblasť vyžadujúcu osobitnú ochranu na rozdiel od platnej právnej úpravy, kde v ustanovení § 9 ods. 3 zákona o ovzduší okresný úrad v sídle kraja iba schváli navrhované vymedzenia oblastí vyžadujúcich osobitnú ochranu ovzdušia na základe návrhu poverenej organizácie. Obdobné platí aj pre zavádzanie nízkoemisných zón obcami.  *Vyjadrenie MŽP SR k danej pripomienke:*  *Nepredpokladá sa žiadne pozitívne ani negatívne vplyvy na služby verejnej správy pre občana.*  *Nepredpokladá sa navýšenie nákladov pri vyhlasovaní oblasti riadenia kvality ovzdušia, keďže oproti doteraz zavedenej právnej úprave ide o formálnu zmenu. Okresný úrad vždy bude konať na základe návrhu poverenej organizácie (SHMÚ), len nebude odsúhlasovať tento návrh, ale ako štátny orgán vydá rozhodnutie, ktorým vyhlási a vymedzí zónu alebo aglomeráciu podľa predloženého návrhu.* |